दांतिल में सीसी सड़क का लोकार्पण
दांतिलगांव में रविवार को सीसी सड़क का लोकार्पण समारोह हुआ। मुख्य अतिथि कोटपूतली विधायक राजेंद्र यादव ने कहा कि क्षेत्र के विकास में धन की कमी नहीं आने देंगे। बशर्ते विकास कार्यो में आमजन को सहयोग करने से विकास कार्य को चार चांद लग जाते हैं।
विशिष्ट अतिथि पावटा प्रधान रेखा मीणा ने अपने आसपास सफाई रखने घरों में शौचालय बनाकर उनका उपभोग करने की बात कहते हुए भाजपा सरकार की जनकल्याणकारी योजनाओं का ज्यादा से ज्यादा लाभ लेने की बात कही।
पावटा सरपंच संघ अध्यक्ष द्धारिकापुरा सरपंच सूबेदार मामराज गुर्जर पुरुषोत्तमपुरा सरपंच प्रतिनिधि रामकरण सिंह ने कहा कि एक जनप्रतिनिधि को विकास कार्य करवाने के लिए बिना किसी भेदभाव पार्टी पक्ष की बात नहीं करते हुए कार्य करना चाहिए। अध्यक्षता करते हुए दांतिल सरपंच रेणुका अग्रवाल ने सभी अतिथियों का अभिनन्दन कर गांव में रही पानी की समस्या से अवगत करवाया। सामाजिक कार्यकर्ता विकास अग्रवाल ने बताया कि यह सीसी रोड सम्पर्क सड़क से रोशन सैनी की ओर करीब 5 लाख रुपए की लागत से कोटपूतली विधायक कोष से निर्मित हुई। उपसरपंच सुल्तान धाणका, ख्याली सैनी, जयसिंह दरबार, खैराती लाल सैनी, रामनिवास घोघड आदि ने विभिन्न समस्याओं से अवगत कराकर निराकरण की मांग की।
पावटा. दांतिलमें सड़क का लोकार्पण करते कोटपूतली विधायक राजेन्द्र यादव, पावटा प्रधान रेखा मीणा, सरपंच रेणुका देवी एवं अन्य।
hin_Deva hin_Deva hin_Deva hin_Deva mai_Deva